**Inés Arrimadas** (s. 3. heinäkuuta 1981) on espanjalainen juristi ja poliitikko. Hän on ollut mukana sekä Katalonian alueen paikallispolitiikassa kuin myös valtakunnan politiikassa.

Tausta ja yksityiselämä
-----------------------

Arrimadas on sanonut, että ei ymmärrä alueellista nationalismia, vaan kokee itse olevansa espanjalainen ja eurooppalainen. Hänellä on katalonialaista sukutaustaa ja Arrimadas puhuu katalaania sujuvasti.. Näiden lisäksi hän puhuu sekä englantia että ranskaa. Arrimadas opiskeli oikeustiedettä Pablo de Olavide -yliopistossa. Valmistumisensa jälkeen Arrimadas työskenteli konsultointiyrityksessä.

Arrimadas on naimisissa katalonialaisen poliitikon Xavier Ciman kanssa. Parin ensimmäinen poika syntyi toukokuussa 2020.

Poliittinen ura
---------------

Kiinnostus politiikkaan syntyi, kun Arrimadas päätyi sattumalta Ciudadanosin tapahtumaan ja vakuuttui puolueen tavoitteista. Puolueen puheenjohtaja Albert Rivera havaitsi Arrimadasin potentiaalin ja nosti tämän puolueen vaalilistoilla neljänneksi Barcelonassa..

Arrimadas valittiin Katalonian parlamenttiin ensimmäisen kerran vuoden 2012 vaaleissa.

Arrimadas toimi Katalonian parlamentin oppositiojohtajana Katalonian kriisin aikana. Hänen kantansa alueen itsenäisyyteen on kielteinen ja hän on sanonut, että myös ne, jotka eivät kannata Katalonian itsenäisyyttä ovat yhtälailla katalonialaisia. Lisäksi hänen mielestään Carles Puigdemont ei ole poliittinen vanki, vaan rikollinen, joka käytti julkisia varoja rikollisiin tarkoituksiin.

Vuonna 2018 espanjalaisnainen totesi Facebook-kirjoituksessaan haluavansa nähdä Arrimadasin joutuvan joukkoraiskauksen uhriksi, josta hänelle langetettiin vankeustuomio. Arrimadas ilmoitti tekevänsä asiasta rikosilmoituksen ei vain oman turvallisuutensa vuoksi, mutta myös kaikkien väkivallan uhkaa kokevien naisten vuoksi..

Arrimadas valittiin puolueensa puheenjohtajaksi vuonna 2020. Hän sai puoluekokouksessa 76,9 % annetuista äänistä kun taas vastaehdokas Francisco Igea sai 22,3 %..

Galleria
--------

* Arrimadasin vaalimainos vuodelta 2015Arrimadasin vaalimainos vuodelta 2015
* Arrimadas ja Rivera Madridissa vuonna 2019Arrimadas ja Rivera Madridissa vuonna 2019
* Arrimadas ja Puigdemont vuonna 2016Arrimadas ja Puigdemont vuonna 2016

Lähteet
-------

1. ↑  «Siempre que puedo digo que soy salmantina porque así me siento» *El Norte de Castilla*.  4.3.2015. Viitattu 4.4.2021. (espanjaksi)
2. 1 2 3  Rafa Julve: Inés Arrimadas, la Khaleesi naranja *elperiodico*.  21.12.2017. Viitattu 4.4.2021. (espanjaksi)
3. ↑  Inés Arrimadas, la primera del Parlament, se queda sin Govern *El Plural*.  21.12.2017. Viitattu 15.4.2021. (espanjaksi)
4. 1 2  Retrato familiar de Inés Arrimadas desde Jerez: 'La niña ya es imparable' *ELMUNDO*.  4.10.2015. Viitattu 4.4.2021. (espanjaksi)
5. ↑  Así es Xavier Cima, el marido nacionalista de Inés Arrimadas *El Comercio*.  4.4.2019. Viitattu 4.4.2021. (espanjaksi)
6. ↑  Inés Arrimadas da a luz a su primer hijo, Álex *La Vanguardia*.  21.5.2020. Viitattu 4.4.2021. (espanjaksi)
7. ↑  Guy Hedgecoe in Barcelona: ‘We’re as Catalan as those who want independence’ *The Irish Times*. Viitattu 4.4.2021. (englanniksi)
8. ↑  Catalonia’s Arrimadas takes no prisoners *POLITICO*.  16.4.2018. Viitattu 4.4.2021. (englanniksi)
9. ↑  Spain Catalonia: Conviction over Inés Arrimadas gang-rape jibe *BBC News*.  10.1.2018. Viitattu 4.4.2021. (englanniksi)
10. ↑  Óscar García: Inés Arrimadas, nueva presidenta de Ciudadanos *Cadena SER*.  8.3.2020. Viitattu 4.4.2021. (espanjaksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |